Turkiya rossiyaliklar uchun vizasiz tartibni saqlab qoladi

Turkiya rasmiylari Rossiya sanksiyalariga javob chorasi sifatida rossiyaliklar uchun vizasiz tartibni bekor qilmaydi. Bu haqda Turkiyaning Rossiyadagi elchixonasi mutasaddilari ma’lum qilgan, deya xabar beradi Meduza.

“Turkiya Rossiya xalqi bilan do‘stona aloqalarni davom ettirishni istaydi va rossiyaliklarga salbiy ta’sir ko‘rsatishi mumkin bo‘lgan qarorlarni qabul qilmaydi”, deya ta’kidlagan elchixona vakillari Rossiya bilan vizasiz tartibni bekor etish masalasi kun tartibida emasligini bildirgan.
Rossiya prezidenti Vladimir Putin 28-noyabrda Turkiyaga nisbatan sanksiyalarni joriy etuvchi farmonni imzoladi. Ushbu hujjatda boshqa cheklovchi choralar qatori 2016-yil 1-yanvardan boshlab Rossiya va Turkiya o‘rtasida vizasiz tartib bekor qilinishi ham ko‘zda tutilgan.